HONLAPAJÁNLÓ
Láthatóan, hallhatóan és olvashatóan is evangélikus tartalmú
 személyes weblapot ajánlunk – Garai András honlapja 

Ritka, mint a fehér holló – szoktuk mondani az egyedi, különlegesen is értékes dolgokról. 2017. nyarán hírt szeretnénk adni egy, a címben megjelölt feltételeket teljesítő websítről. Az idén 12 éves és naponta frissülő rovatokkal jelentkező http://www.garainyh.hu/ személyes honlapról három, csak ott elérhető evangélikus tartalmat ajánlunk olvasóink szíves figyelmébe: 

A Lelki elemózsia hétről hétre (már az előző hét csütörtök reggelétől) olvasható, ez év pünkösdjén indult új rovat, amely tartalmában hasonló a lapunkban 2003. augusztusától jelentkezett Heti útravalóhoz. (Rövid link: http://mblx.co/elemozsia)
Túróczy Zoltán tíz archív (magnószalagról átmásolt) igehirdetése is meghallgatható a család engedélyével és ajándékaként. (Rövid link: http://mblx.co/turoczy)
Dr. Luther Márton Házi kincstár című könyve 70 igehirdetéssel (248 MB terjedelemben, 1.040 oldalon) korlátozás nélkül letölthető. (Rövid link: http://mblx.co/lutherhazi)
Reformátorunk a honlap fejlécében is olvasható aranyevangéliumról (Jn 3,16-ról) pünkösdhétfőn elmondott igehirdetését ezzel a fohászkodással kezdte (betű szerinti idézet):
„Ez az evangyéliom egyike az új-szövetségben előforduló legmagasztosabb beszédeknek ’s ha lehetséges volna, méltán véshetnénk azt aranybetükkel szívünk táblájára. Legalább ezt a vigasztaló igét minden kereszténynek könyvnélkül tudnia kellene ’s szivében naponként elimádkoznia, hogy e szavak vérébe menjenek át ’s azokat megtanulván vigasztalására ’s a hitben való megerősödésére használhassa. Mert oly szavak ezek, melyek a megszomorodott szivet megvidámitják ’s a holt embert is megeleveniteni képesek, ha hit által rendületlenül ragaszkodunk azokhoz. Mivel azonban e szavakat gyarló emberi nyelv egész mélységükben kifejezni és kimeriteni nem képes, buzgó imádságban kérjük az Istent, hogy Szentlelke által ezen igéket szivünkbe irja bele, hogy azoknak értelmét felfogván, bennük vigaszt és örömet találjunk. Ámen.” (lásd 526-527. oldalak)
ERŐS VÁR A MI ISTENÜNK!